साधु का मौन इशारा पाकर उसके चेले-चपाटी नागार्जुन को लोगों के बीच से खींच ले गए। बंधक बनाकर उन्हें इतना मारा कि वह बेहोश हो गए। उधर, बीच में ही प्रवचन खत्म करने के बाद साधु भी बेहोश नागार्जुन पर नजर गड़ाए रहा, साथ ही उसने अपने चेलों से कहा कि होश आते ही इसका दवा-इलाज कराओ, खूब खान-पान से सेवा सुश्रुषा करो, यह तो कोई पहुंचा हुआ फकीर लगता है। नागार्जुन होश में आए तो देखा, उनके सामने फल और पकवान रखे हुए हैं। दर्द से कराहते हुए उन्होंने सोचा, अगर वह यहां और रुके तो साधु के चेले फिर मारेंगे, उनकी जान ही ले लेंगे। उनकी नजरों से बच-बचाकर नागार्जुन वहां भाग निकले और सीधे गोरखपुर के तत्कालीन डीएम के दफ्तर पर पहुंच गए। उन्हें आपबीती सुनाई और कहा कि उस साधु को तुरंत गिरफ्तार कराइए।